Document ID: 32011R1388
Publication Date: 2011-12-16

Title and Content:
UREDBA SVETA (EU) št. 1388/2011
z dne 16. decembra 2011
o določitvi priporočenih cen in proizvodnih cen za Unijo za nekatere ribiške proizvode za ribolovno leto 2012 v skladu z Uredbo (ES) št. 104/2000
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 43(3) Pogodbe,
ob upoštevanju predloga Evropske komisije,
ob upoštevanju naslednjega:
(1)
V skladu s členom 43(3) Pogodbe Svet na predlog Komisije sprejme ukrepe o določitvi cen.
(2)
Z Uredbo Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) se zahteva določitev priporočenih cen in proizvodnih cen za Unijo za vsako ribolovno leto, da se določi ravni cen za intervencije na trgu za nekatere ribiške proizvode.
(3)
Svet ima za dolžnost določiti priporočene cene za vsakega izmed proizvodov in za skupine proizvodov iz prilog I in II k Uredbi (ES) št. 104/2000 ter proizvodne cene za Unijo za proizvode iz Priloge III k navedeni uredbi.
(4)
Na podlagi trenutno dosegljivih podatkov o cenah zadevnih proizvodov in meril iz člena 18(2) Uredbe (ES) št. 104/2000 bi bilo treba priporočene cene za ribolovno leto 2012 povišati, ohraniti ali znižati glede na posamezne vrste.
(5)
Primerno je določiti proizvodno ceno za Unijo za enega od proizvodov iz Priloge III k Uredbi (ES) št. 104/2000 in s pretvorbenimi faktorji iz Uredbe Komisije (ES) št. 802/2006 z dne 30. maja 2006 o določitvi pretvorbenih faktorjev za ribe rodov Thunnus in Euthynnus (2) izračunati proizvodne cene za Unijo za druge proizvode.
(6)
Na podlagi meril, opredeljenih v prvi in drugi alinei člena 18(2) in v skladu s postopkom iz člena 26(1) Uredbe (ES) št. 104/2000, je treba prilagoditi proizvodno ceno za Unijo za ribolovno leto 2012 -
SPREJEL NASLEDNJO UREDBO:
Člen 1
Za ribolovno leto od 1. januarja do 31. decembra 2012 se priporočene cene iz člena 18(1) Uredbe (ES) št. 104/2000 določijo v skladu s Prilogo I k tej uredbi.
Člen 2
Za ribolovno leto od 1. januarja do 31. decembra 2012 se proizvodne cene za Unijo iz člena 26(1) Uredbe (ES) št. 104/2000 določijo v skladu s Prilogo II k tej uredbi.
Člen 3
Ta uredba začne veljati 1. januarja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2011

Classification:
Level 1 Topics: 100148
100156
Level 2 Topics: 100207
100252
Level 3 Topics: 2489
2639
2656
3544
2476
1372
All Topics: 1025
2437
2455
2638
2649
2718